29-12-2019 13:17 | Николай Драганов
По-голямата част от отбора на България за ATP Cup вече е в Сидни, където провежда последни тренировки преди началото на турнира на 3 януари. Играещ капитан на България ще бъде първата ни ракета Григор Димитров, а шанс за изява ще получат още момчета като Димитър Кузманов, Александър Лазаров, Александър Донски и Адриан Андреев.
От публикувано от Мико видео в официалния му профил в Instagram става ясно, че той вече се подготвя активно със звездата на българския тенис, който ще бъде негов съотборник и капитан. Кратките клипове са три и на тях се вижда как Гришо дава ценни съвети към Кузманов относно подготовката за удара и движенията му.
Под тях е коментирала и Цветана Пиронкова, която пожелава успех на българските момчета.
Григор Димитров пък публикува от своя профил кратки клипчета, на които се вижда, че тренира и с Александър Донски. Именно той се обръща към феновете в общо клипче с Кузманов и Димитров, като казва на английски "Тимът на България пристигна в Сидни".
Към отбора все още се очаква да се присъединят Александър Лазаров и Адриан Андреев.
Great hit today with coach G @grigordimitrov in the corner,giving some advices and tips about the game!